钦定古今图书集成/明伦汇编/宫闱典/第010卷 > 《贺立皇后表》前人
## 钦定古今图书集成/明伦汇编/宫闱典/第010卷 > 《贺立皇后表》前人

吉日既涓，柔仪允正。谷珪往聘，象服来朝。〈中贺〉臣闻
周姜、任、姒之贤，位非皆极；汉阴、马、邓之贵，德或有惭。
盛哉《六礼》之陈，袭此三宫之庆。恭惟太皇太后陞下
任付托之重，躬保佑之劳。公天下不私其亲，配宸极
必先以德。徽音不坠，嗣成慈孝之风；仁寿无疆，坐享
云来之养。臣限以官守，不获躬诣阙庭。